
                                                                                                    Nr. 114 din 21 aprilie 2022
SĂRBĂTORI ÎN SIGURANȚĂ

În perioada  11- 28 aprilie 2022, polițiștii Compartimentului de Analiză și Prevenire a Criminalității din cadrul Inspectoratului de Poliție Județean Bistrița-Năsăud desfășoară o campanie de prevenire a victimizării persoanelor ”Sărbători în siguranță!”

Acțiunile preventive organizate de polițiști în spații publice intens circulate, în zona piețelor, centrelor comerciale, locuri de joacă, parcuri, lăcașuri de cult au drept scop creșterea gradului de conștientizare cu privire la riscurile asociate atât pe perioada vacanței școlare, cât și în contextul pregătirii și petrecerii Sfintei Sărbători Pascale. 
Subiectele abordate vizează siguranța on-line (prevenirea fraudelor informatice, a înșelăciunilor prin intermediul platformelor de comerț electronic), dar și prevenirea furturilor. 
Polițiștii sunt prezenți, zilnic, atât în municipiul Bistrița, cât și în orașele din județ pentru a face recomandări și pentru a distribui materiale informativ-preventive, astfel încât infractorii, care sunt mult mai activi în această perioadă, să nu profite de neglijența și lipsa de vigilență a celor care fac cumpărături din magazinele fizice, sau on-line, sau urmează să plece de acasă pentru o perioadă mai lungă de timp.
Deoarece tentația de a cumpăra bunuri din magazinele virtuale sau de pe platformele de comerț electronic este în aceste zile foarte mare, atragem atenția asupra unor măsuri elementare de siguranță, pentru ca să vă puteți bucura de achizițiile făcute:
· Evitați accesarea link-urilor din surse necunoscute și asigură-te că ești pe un site oficial, înainte de a opera orice tip de tranzacție, ori plată online; 

· Cardul bancar este un instrument de plată și nu de încasare; pentru a primit banii în cont este necesar numărul de cont IBAN (compus din 24 de caractere), nu numărul de card (compus din 16 cifre), data de expirarea acestuia sau codul CVV;
· Atenție la ofertele bomba! Dacă ceva pare prea bun ca să fie adevărat, atunci chiar este!

· Utilizați parole puternice și schimbați-le periodic! Actualizați dispozitivele de accesare a internetului cu cele mai noi versiuni din browser și sisteme de operare;

· Atenție la apelurile angajaților presupuși ai băncilor! Sub pretextul actualizării datelor, atacatorii pot încerca să vă afle informațiile de acces la conturi.[image: image5.png]S

